CELEX: C2005/182/19
Language: sk
Date: 2005-07-23 00:00:00
Title: Rozsudok Súdneho dvora (druhá komora) z 12. mája 2005 vo veci C-415/03: Komisia Európskych spoločenstiev proti Helénskej republike (Štátna pomoc — Povinnosť vrátenia — Absolútna nemožnosť splnenia — Neexistencia)

23.7.2005   
            
            
               SK
            
            
               Úradný vestník Európskej únie
            
            
               C 182/10
            
         
      ROZSUDOK SÚDNEHO DVORA
   
   (druhá komora)
   z 12. mája 2005
   vo veci C-415/03: Komisia Európskych spoločenstiev proti Helénskej republike (1)
   
   (Štátna pomoc - Povinnosť vrátenia - Absolútna nemožnosť splnenia - Neexistencia)
   (2005/C 182/19)
   Jazyk konania: gréčtina
   Vo veci C-415/03, Komisia Európskych spoločenstiev, (splnomocnení zástupcovia: D. Triantafyllou a J. Buendía Sierra) proti Helénskej republike (splnomocnení zástupcovia: A. Samoni-Rantou, P. Mylonopoulos, F. Spathopoulos a P. Anestis), ktorej predmetom je žaloba o nesplnenie povinnosti podľa článku 88 ods. 2 ES podaná 25. septembra 2003, Súdny dvor (druhá komora), v zložení: predseda druhej komory C. W. A. Timmermans, sudcovia R. Silva de Lapuerta (spravodajca), R. Schintgen, G. Arestis, J. Klučka, generálny advokát: L. A. Geelhoed, tajomník: M. Ferreira, hlavná referentka, vyhlásil 12. mája 2005 rozsudok, ktorého výrok znie:
   
               1)
            
            
               Helénska republika si nesplnila svoje povinnosti, ktoré jej vyplývajú z článku 3 rozhodnutia Komisie 2003/372/ES z 11. decembra 2002 o štátnej pomoci Helénskej republiky poskytnutej v prospech Olympic Airways tým, že neprijala v súlade s týmto článkom 3 v stanovenej lehote všetky opatrenia, potrebné na zabezpečenie vrátenia štátnej pomoci, ktorá je považovaná za protiprávnu a nezlučiteľnú so spoločným trhom s výnimkou príspevkov v prospech vnútroštátnej inštitúcie sociálneho zabezpečenia.
            
         
               2)
            
            
               Helénska republika je povinná nahradiť trovy konania.
            
         
      (1)  Ú. v. EÚ C 289, 29.11.2003.